|  |  |  |
| --- | --- | --- |
| grb_finale | РЕПУБЛИКА СРБИЈАОПШТИНА КОСЈЕРИЋОпштинска управа Косјерић | Олге Грбић 1031260 Косјерић🕿 +381 (0) 31 78 14 60 e-mail: ekologija@kosjeric.rs |

Број: 501-33/2025

03.07.2025. године
К О С Ј Е Р И Ћ

 Општинскa управa Косјерић, поступајући по захтеву носиоца пројекта „WOOD PRODUCTION CO“ ДОО ПАРАЋИН Шумадијска 138, у поступку процене утицаја пројекта изградње два нова објекта за производњу пелета и доградње једног постојећег објекта за складиштење дрвне грађе на животну средину, на основу члана 14. став 4. и 6. Закона о процени утицаја на животну средину („Службени гласник РС“, број 94/2024) и Упутства о минималним условима за заштиту животне средине, које је издало Министарство животне средине и просторног планирања октобра 2010. године и члана 136. Закона о општем управном поступку („Службени гласник РС“, број 18/2016, 95/18- aутентично тумачење и 2/23-одлука УС), доноси

**РЕШЕЊЕ**

**I** **Издаје се сагласност носиоцу пројекта** „WOOD PRODUCTION CO“ ДОО ПАРАЋИН Шумадијска 138, за изградњу два нова објекта за производњу пелета и доградњу једног постојећег објекта за складиштење дрвне грађе, на кат. пар. број 1275/2 КО Брајковићи, општина Косјерић.

**II** **Обавезе носиоца пројекта** су да испоштује мере заштите предвиђене инвестиционо-техничком документацијом, односно да се придржава мера предвиђених у циљу спречавања, смањења или отклањања сваког значајног штетног утицаја на животну средину, које су описане у Захтеву за одлучивање о потреби процен утицаја на животну средину и представљају саставни део овог решења.

**III Обавезе носиоца пројекта**:

1. Обезбедити посебан простор, потребне услове и опрему за сакупљање, разврставање и привремено чување различитих отпадних материја (комунални и амбалажни отпад, рециклабилни материјал, остаци од дрвета, засићени филтери за пречишћавање отпадног ваздуха, отпад од чишћења таложника-сепаратора масти и уља и др.), у складу са законом и другим прописима којима се уређује поступање са отпадом, секундарним сировинама и евентуалним опасним отпадом, да секундарне сировине, опасан и други отпад предаје лицу са којим је закључен уговор, а које има одговарајућу дозволу за управљање отпадом (складиштење, третман, одлагање и сл.)

Сав комунални отпад одлагати у за то предвиђене посуде у оквиру погона, а затим у

контејнере које преузима КЈП „Елан“ из Косјерића;

1. Спроводити опште мере заштите од буке:
* да поштује Закон о заштити од буке у животној средини („Службени гласник РС”,

број 96/21), као и подзаконска акта донета на основу овог Закона и

* да пројектује и изведе одговарајућу звучну заштиту, којом се обезбеђује да бука

која се емитује из техничких и других делова објеката при прописаним условима коришћења и одржавања уређаја и опреме, односно током обављања планираних активности, не прекорачује прописане граничне вредности;

1. Спроводити неопходне мере заштите од могућих удеса (пожар, изливање, просипање, исцуривање масти и уља), као и мере за отклањање последица у случају удесних ситуација;
2. Спроводити прописане мере заштите од пожара;

**IV** Ово решење је саставни део документације која се прилаже уз захтев за издавање одобрења за изградњу.

**V** Ако носилац пројекта у року од две године од дана достављања ове одлуке не отпочне са извођењем пројекта за који је одлука донета или ако носилац пројекта у току изградње или извођења пројекта мора да одступи од документације на основу које је одлука донета или ако дође до битне измене чинилаца животне средине, односно ако носилац пројекта мора да одступи од мера и услова заштите животне средине одређених овом одлуком, дужан је да поднесе нови захтев за одлучивање о потреби процене утицаја.

***Образложење***

Општинској управи Косјерић, као надлежном органу за послове заштите животне средине, обратиo се носилаоц пројекта „WOOD PRODUCTION CO“ ДОО ПАРАЋИН Шумадијска 138, захтевом за одлучивање о потреби процене утицаја на животну средину пројекта изградње два нова објекта за производњу пелета и доградње једног постојећег објекта за складиштење дрвне грађе, на кат.пар. број 1275/2 КО Брајковићи.

Уз захтев, носилац пројекта је приложиo:

1. Идејно решење, које је израдио „SMART BUILDING“ из Ужица, ул. Димитрија Туцовића 95;
2. Локацијске услове број предмета: ROP-KOS-2458-LOC-1/2025 заводни број: 353-13/2025 од 28.04.2025. године и
3. Графички приказ микро и макро локације.

 Надлежни орган је извршио увид у захтев за одлучивање о потреби процене утицаја на животну средину, Идејни пројекат и у одредбе Уредбе о утврђивању Листе пројеката за које је обавезна процена утицаја и Листе пројеката за које се може захтевати процена утицаја на животну средину („Службени гласник РС“, број 114/08).

 Планирани објекат се налази на Листи пројеката за које се може захтевати процена утицаја на животну средину.

 Обавештење о поднетом захтеву је објављено у листу „Политика“ од 05.06.2025. године, на интрнет страници општине Косјерић [www.kosjeric.rs](http://www.kosjeric.rs) и достављено је заинтересованим органима и организацијама.

Поводом поднетог захтева достављено је мишљење Завода за заштиту природе Србије 03 Бр.021-2012/2 од 11.06.2025. године, у коме се наводи да није потребно израдити студију о процени утицаја на животну средину.

 Након извршеног увида, у напред поменута документа, орган надлежан за послове заштите животне средине, закључио је да су планирани објекти приземне зграде, категорије „В“, класификациони број 125103 - наткривене зграде које се употребљавају за индустријску производњу, нпр. фабрике, радионице, кланице, пиваре, хале за монтажу итд., укупне нето површине 1015,54m², где је предвиђена изградња два објекта (број 4 и број 5) за производњу и доградња једног постојећег објекта (број 3) за складиштење дрвне грађе у оквиру производње, и дапарцела, на којој се планира изградња, има могућност прикључка на водоводну мрежу, али да не постоји могућност прикључка на канализациону мрежу.

Намена објекта број 3 је складиште дрвне грађе, објекта број 4 је производња пелета, а објекта број 5 је производња и прерада дрвета. У обликованом смислу слободностојећи објекти број 4 и број 5 за нову градњу су са геометријски правилним линијским елементима, правоугаоне основе. Спратност објеката је П-приземље и садрже по једну просторију за производњу. Укупна нето површина објекта број 4 је 394,54m2, а објекта број 5 је 431,28m2. Објекат број 3 који је предвиђен за доградњу са северне стране објекта, који има грађевинску дозволу, имаће укупну нето површину 189,72m2, аспратност објекта је П-приземље са геометријски правилним линијским елементима, правоугаоне основе.

У предметном објекту број 4 биће постављено и инсталирано постројење за производњу пелета, тј. одвијаће се све технолошке фазе процеса (припрема сировина, производња пелета и паковање). Предвиђени капацитет производње пелета је 1t/h, односно око 4000-4500t годишње.

 Сировина за производњу пелета је искључиво дрво, које није хемијски третирано на било који начин (шумски отпад, амбалажни дрвени отпад, остаци из примарне прераде дрвета).

 Најзначајнији енегрент је електрична енергија, која ће се користити за осветљење фабрике, напајање електромоторних погона и управљање радом постројења.

 Потрошња воде неће имати веће размере, из разлога што ће се у току функционисања пројекта користи одређена количина воде за пиће и санитарне потребе радника, одржавање простора и противпожарну мрежу. Фекална канализација из објекта се одводи до ревизионог шахта, одакле се прикључује на септичку јаму.

По спроведеном поступку донето је решење да за предметни пројекат није потребна процена утицаја на животну средину, будући да се уз поштовање техничко-технолошких мера, услова надлежних органа, организација и предузећа и мера заштите и очувања животне средине, планираних и пројектованих за предметни пројекат, ближе описаних у тачки **III** диспозитива решења, може се очекивати да предметни пројекат неће угрожавати медијуме животне средине.

 УПУТСТВО О ПРАВНОМ СРЕДСТВУ: Против овог решења може се изјавити жалба Министарству заштите животне средине РС, преко овог органа, у року од 15 дана од дана пријема истог, са таксом по Закону о таксама.

Доставити:

* носиоцу пројекта
* општинском инспектору за заштиту животне средине
* општинском органу надлежном за одобрење пројекта
* архиви

 Обрадила: **НАЧЕЛНИК УПРАВЕ,**

 Јелица Тодоровић **Гордана Гвозденовић**